als_Latn dik_Latn sag_Latn
Barcelona është kuali fikuar në gjysmëfinalet e Kupës së Mbretit, në një ndeshje që i dhuroi të gjithë elementët sportivë dhe jo sportivë. Katalanasit fituan 3-2 në transfertë kundër Atletikos, ku nuk munguan golat spektakolarë, penallti e dhënë gabim dhe një e padhënë, autogoli, kartonët e kuq apo edhe grushtet. Gjithçka, që në fund nxorën fitues djemtë e Luis Enrikes.
Pjesa e parë Skuadrat zbritën në fushë pa shumë ndryshime në formacion, krahasuar me takimin që parë që nxori fitues katalanasit 1-0. Por, vetëm 50 sekonda pasi kishte filluar loja, Fernando Torres tregoi edhe një herë se ka rilindur në Madrid. Sulmuesi kontrolloi topin bukur në afërsi të zonës, kaloi Maskeranon dhe goditi saktësisht në cepin e majtë të portës. Një avantazh i rrufeshëm i Atletikos, duke dhënë përshtypjen se do ishte një mbrëmje e gjatë dhe e vështirë për katalanasit. Gjithsesi, reagimi i tyre erdhi menjëherë. Pas vetëm tetë minutash, mendoi Nejmar për të barazuar gjithçka, falë një kundërsulmi të shpejtë dhe një kombinimi të Mesit me Suarezin. Vendësit kërkuan me ngulm golin e avantazhit dhe detyruan miqtë që në pjesën më të madhe të ndeshjes të mbronin në gjysmëfushën e tyre. Gjithsesi, pas aksioneve të vazhdueshme, Atletiko shënoi edhe golin e dytë, ndonëse me polemika. Huanfran u pengua disa centimetra jashtë zonës nga Maskerano, por arbitri akordoi 11-metërsh. Pavarësisht protestave të katalanasve, Raul Garsia u tregua i saktë nga pika e bardhë. Gjithsesi, minutat e fundit të pjesës së parë ishin akoma më të mbushura me emocione. Në minutën e 38- të, miqtë barazuan sërish, këtë herë falë “ndihmës” së Mirandës. Një krosim në zonë nga goditja e këndit, u devijua me kokë prej Busketsit, ndërkohë që mbrojtësi i madrilenëve e ktheu gabimisht topin në portën e tij, gjatë tentativës për ta larguar. Një barazim 2-2 që në fakt nuk i zbehu shpresat e Atletikos, por mendoi arbitri kryesor për t’ua hequr. Në të 41-ën, Griezman godet bukur brenda zonës dhe topi preket qartazi me dorë nga Alba, por gjyqtari nuk akordon penallti, ndërkohë që Barcelona nis një kundërsulm të rrezikshëm. Edhe pse djemtë e Simeones u morën më shumë për të protestuar, kundërshtari përfitoi dhe shënoi golin e tretë. Mesi dha një asist për Nejmarin brenda zonës, i cili e finalizoi si duhet.
Sherri Të nervozuar nga vendimi i arbitrit, lojtarët e Atletikos nisën edhe të konfrontohen me kundërshtarët. Fernando Torres pati një përleshje me Nejmarin, por i shpëtuan ndëshkimit. Ndërkohë, Gabi protestoi ashpër te gjyqtari në tunel dhe për këtë u ndëshkua me kartonin e dytë të verdhë.
Pjesa e dytë Sikur të mos mjaftonte fakti që u duheshin edhe tre gola, madrilenët ishin edhe me një lojtar më pak. Tashmë të dorëzuar, e vetmja gjë që u munduan të bënin, ishin evitimi i pësimit të golave të tjerë. Pjesa e dytë nuk dhuroi të njëjtat emocione si në të parën dhe mbizotëroi nervozizmi. Arda Turan, pas një ndërhyrjeje të gabuar nga Buskets, u acarua duke hequr këpucën dhe e gjuajti në drejtim të arbitrit anësor. Gjithsesi, shpëtoi vetëm me një karton të verdhë. Pa shumë raste shënimi, por me ndërhyrje të ashpra, gjashtë minuta para fundit të kohës së rregullt, Atletiko mbeti me nëntë futbollistë. Mario Suarez mori karton të kuq pas një ndërhyrjeje ndaj Lionel Mesit. Një triumf i ekipit të Luis Enrikes, i cili njëkohësisht shpëtoi teknikun nga shkarkimi. Tashmë për Barcelonën rruga drejt triumfit në Kupën e Mbretit është më e thjeshtë, pa Atletikon dhe pa Realin…
als_Latn als_Latn als_Latn als_Latn